##  KOMISIA ROZHODCOV , Oblastný futbalový zväz Trenčín,

 **HODNOTIACA SPRÁVA KOMISIE ROZHODCOV OBFZ TRENČÍN**

 **ZA Jesennú ČASŤ SÚŤAŽNÉHO ROČNÍKA 2019 - 2020**

Personálne zloženie a činnosť KR:

KR v jesennej časti súťažného ročníka 2019/2020 pracovala v novom päťčlennom zložení – Martin Markech, Poverený člen KR vedením KR, členovia: Jaroslav Jambor, Martin Čaja, Matúš Rigó, Dominik Kováčik

Komisia rozhodcov sa schádzala na zasadnutiach v priestoroch ObFZ Trenčín. Kto sa nemohol zúčastniť zasadnutia sa včas ospravedlnil a pracoval doma. Keďže bolo viac práce so zápismi v elektronickej podobe, tak ju jednotlivý členovia komisie mohli vykonávať v domácom prostredí/ kontrola zápisov, sledovanie, ktorí rozhodcovia v pôsobnosti ZsFZ, alebo SFZ by mohli byť k dispozícii na najbližšie kolo pre potreby ObFZ TN./

KR na zasadnutiach riešila hlavne problémy, ktoré sa vyskytli vo víkendovom kole, vypracovávala obsadenie na najbližšie kolo. Čoraz viac sa stretávala so situáciou, že R sa ospravedlňovali na poslednú chvíľu/ piatok večer, sobota celý deň a boli prípady keď aj v nedeľu bolo treba vykonať zmeny na obsadenie zápasov/. Doba je taká, aká je, práca je prvoradá pre každého rozhodcu a tak niektoré zmeny vypli nuly z tohto dôvodu, iné zase boli zo zdravotných, alebo rodinných dôvodov. Komisia sa vo väčšine prípadov až piatok na večer dozvedela, ktorí rozhodcovia z vyšších súťaží sú k dispozícii pre potreby ObFZ TN a až vtedy ich mohla zapracovať do nášho obsadenia. Počas jesennej časti KR vykonala **360** zmien v obsadení čo je veľmi vysoké číslo. Pracovali sme s 36rozhodcami + 3, ktorí pribudli pred jesennou časťou sezóny.

Komisia zahájila svoju činnosť pred začiatkom jesennej časti letným seminárom na ktorom bolo oznámené nové zloženie KR a následne boli vysvetlené zmeny pravidiel platných od súťažného ročníka 2019/2020

TOP SKUPINA ROZHODCOV:

Od nového súťažného ročníka 2019/2020 bola vytvorená TOP skupina rozhodcov. Do TOP skupiny rozhodcov boli zaradení rozhodcovia, ktorý prevažne rozhodovali stretnutia 6 ligy DOUBLE STAR BET a majú perspektívu postupu do vyšších súťaží.

PROGRAM TALENT:

 Na futbalovom štadióne v Novom Meste nad Váhom sa v mesiaci September uskutočnilo stretnutie rozhodcov zaradených v programe TALENT. Súčasťou tohto stretnutia bol test z Pravidiel futbalu a fyzické previerky. KR konštatuje veľké nedostatky vo fyzickej vybavenosti u viacerých mladých rozhodcov.

DELEGOVANIE ROZHODCOV NA STRETNUTIA:

KR delegovala rozhodcov okrem súťaží v pôsobnosti ObFZ TN aj na stretnutia v pôsobnosti ZsFZ, SFZ (ako asistentov rozhodcov)

V 6. lige mužov sme obsadzovali stretnutia dvomi rozhodcami a v niektorých prípadoch ( najmä derby stretnutia, rizikové stretnutia) tromi rozhodcami. 7 ligy sme obsadzovali jedným rozhodcom a pri dostatočnom počte rozhodcov na dané kolo aj asistentmi rozhodcov . 8 ligy sme obsadzovali jedným rozhodcom , sobotňajšie zápasy a rizikové stretnutia dvomi až tromi rozhodcami

V 6. lige KR obsadzovala 120 zápasov

V 7. lige Sever KR obsadzovala 70 zápasov

V 7. lige Juh KR obsadzovala 91zápasov

 V 8. lige NM KR obsadzovala 78 zápasov

V 8. lige SE+MY KR obsadzovala 29 zápasov

V 6. lige U 19 KR obsadzovala 30 zápasov

V 4. l ige U 15 KR obsadzovala 66 zápasov

V 5. lige Sever U 15 KR obsadzovala 66 zápasov

V 5. lige Juh U 15 KR obsadzovala 32 zápasov

V 4. lige Juh U 13 KR obsadzovala 28 zápasov

V 4.lige Sever U 13 KR obsadzovala 40 zápasov

V kategórii U 11 KR obsadzovala 224 zápasov

V kategórii U 9 KR obsadzovala 24 zápasov

KR - úsek DZ riešila obsadenia stretnutí delegátmi ObFZ , ZsFZ, SFZ.

Dochádzka na stretnutia:

V jesennej časti súťažného ročníka 2019/2020 sa i naďalej rozhodcovia neskoro ospravedlňovali a KR musela v niektorých prípadoch na poslednú chvíľu meniť obsadenia. Meniť obsadenie musela KR aj kvôli rozhodcom, ktorí mali v jesennej časti v zmysle zásad pre činnosť KR pozastavený výkon funkcie.

Cieľ KR:

Cieľom KR v najbližšom období je nábor nových rozhodcov, skvalitniť prácu so všetkými rozhodcami. Zlepšenie morálky a prístupu rozhodcov k svojim povinnostiam. Príprava zimného seminára.

 S pozdravom

 Martin Markech – Predseda KR